cyanic-selkie/wikianc huggingface dataset:
ไวรัส SARS-CoV-2 สายพันธุ์เดลตา
ประวัติ
ในวันที่25 มิถุนายน 2021 พีเอชอีรายงานผู้เสียชีวิต 32รายจากผู้ติดเชื้อเดลตาในสหราชอาณาจักร 11,250รายที่ติดตามเป็นเวลา 28วันโดยมีอัตราป่วยตายที่ร้อยละ 0.3 ซึ่งใกล้เคียงกับผู้ติดเชื้ออัลฟาในเวลาใกล้ๆ กัน เป็นอัตราที่น้อยกว่าค่าเฉลี่ยที่ร้อยละ 1.9 ซึ่งสมมุติว่าเป็นเพราะผู้ที่เสี่ยงโรคได้ฉีดวัคซีนแล้วเป็นจำนวนมาก แต่ปัญหาหลักก็คืออัตราการเพิ่มเค้สของเดลตาเมื่อเทียบกับอัลฟา ซึ่งหมายความว่า จำนวนเค้สเดลตากำลังเพิ่มขึ้นเป็น 2.5เท่า เทียบกับสายพันธุ์อัลฟา ดังนั้น จำนวนเค้สของเดลตาก็จะเพิ่มขึ้นอย่างรวดเร็วโดยเปรียบเทียบจนกระทั่งถึงระดับหนึ่ง
การตอบสนองของรัฐบาล
ในเยอรมนีเดือนพฤษภาคม 2021คนในตึกสองตึกถูกกักตัวหลังจากตรวจพบหญิงคนหนึ่งผู้ติดโควิดสายพันธุ์นี้
ในเดือนพฤษภาคม มุขยมนตรีของกรุงเดลีกล่าวว่า มีไวรัสโคโรนาสายพันธุ์ใหม่ในสิงค์โปร์ที่เป็นอันตรายมากต่อเด็กและอาจก่อการระบาดระลอกที่สามในอินเดีย แต่รัฐมนตรีกระทรวงสาธารณสุขสิงคโปร์ก็โต้ว่า ไม่มีสายพันธุ์ใหม่ที่พบในสิงค์โปร์ และก็ไม่มีสายพันธุ์ไวรัสโคโรนาไหนๆ ที่เป็นอันตรายอย่างยิ่งต่อเด็ก แต่การติดโรคที่เพิ่มขึ้นในสิงค์โปร์มีเหตุจากสายพันธุ์เดลตา
ในวันที่14 มิถุนายน นายกรัฐมนตรีอังกฤษบอริส จอห์นสันประกาศว่า วันอิสรภาพที่ประกาศไว้คือวันที่21 มิถุนายน อาจต้องเลื่อนไปอีก 4 สัปดาห์โดยจะเร่งฉีดวัคซีนให้แก่ประชาชนเพราะเป็นห่วงเรื่องสายพันธุ์เดลตา ซึ่งทำให้ติดโรคใหม่ถึงร้อยละ 90 นักวิทยาศาสตร์อังกฤษได้กล่าวว่า สายพันธุ์นี้ติตต่อได้ง่ายกว่าสายพันธุ์อัลฟาถึง 40-60%
ในวันที่16 มิถุนายน อธิบดีกรมวิทยาศาสตร์การแพทย์ไทยคาดว่า สายพันธุ์เดลตาจะเป็นสายพันธุ์หลักแทนอัลฟาในประเทศไทยในไม่เกิน 2-3 เดือน
ในวันที่23 มิถุนายน แอสตร้าเซนเนก้าระบุว่าวัคซีนของบริษัทสามารถป้องกันสายพันธุ์เดลตาได้ ในวันเดียวกัน รัฐออนแทรีโอของแคนาดาได้เร่งฉีดวัคซีนโดสที่สองให้แก่ประชาชนผู้อยู่ในเขตซึ่งเดลตากำลังระบาดอย่างรวดเร็ว เช่น กรุงโทรอนโตเป็นต้น
ในวันที่25 มิถุนายน ประเทศอิสราเอลได้กลับมาบังคับให้ใช้แมสก์อีกโดยอ้างความเสี่ยงการระบาดสายพันธุ์เดลตา
ในวันที่27 มิถุนายน แอฟริกาใต้ได้ห้ามการชุมนุมกันทั้งในอาคารและนอกอาคารยกเว้นงานศพ ประกาศให้เคอร์ฟิว และห้ามไม่ให้ขายเครื่องดื่มแอลกอฮอล์
ในวันที่28 มิถุนายน กรุงซิดนีย์และเมืองดาร์วินในออสเตรเลียได้กลับไปล็อกดาวน์อีกเพราะการระบาดของเดลตา
ในวันที่3 กรกฎาคม เกาะบาหลีและเกาะชวาในอินโดนีเซียได้ประกาศล็อกดาวน์
ในวันที่5 กรกฎาคม อธิบดีกรมวิทยาศาสตร์การแพทย์ไทยได้ระบุว่า เดลตาได้กลายเป็นสายพันธุ์หลักที่ระบาดใน กทม. แล้ว
ในวันที่9 กรกฎาคม เกาหลีใต้ยกระดับนโยบายให้ใส่แมสก์นอกอาคารและจำกัดจำนวนผู้คนในการชุมนุม
ในวันที่12 กรกฎาคม ประธานาธิบดีฝรั่งเศสประกาศว่า เจ้าหน้าที่ทางสาธารณสุขทั้งหมดจะต้องฉีดวัคซีนก่อนวันที่15 กันยายน และฝรั่งเศสจะเริ่มใช้พาสปอร์ตสุขภาพเพื่อการเข้าบาร์ ร้านกาแฟ ร้านอาหาร และศูนย์การค้าเริ่มตั้งแต่เดือนสิงหาคม
เทศมณฑลลอสแอนเจลิสในสหรัฐประกาศว่าจะเริ่มบังคับให้ใช้แมสก์ภายในอาคารอีกเริ่มตั้งแต่วันที่17 กรกฎาคม
ในวันที่19 กรกฎาคม อธิบดีกรมวิทยาศาสตร์การแพทย์ไทยเปิดเผยว่า สายพันธุ์เดลตาได้กลายเป็นสายพันธุ์หลักแทนอัลฟาในประเทศไทยแล้ว ในวันเดียวกัน สหราชอาณาจักรได้ยกเลิกข้อจำกัดเกี่ยวกับโควิด-19 โดยมากแม้การติดโรคจะเพิ่มขึ้นอย่างรวดเร็วในขณะที่เดลตากลายเป็นสายพันธุ์หลัก โดยรัฐบาลอ้างประสิทธิภาพป้องกันและการฉีดวัคซีนอย่างกว้างขวางให้แก่ประชาชน แม้ผู้เชี่ยวชาญทางสาธารณสุขจะได้แสดงข้อคิดที่ไม่เห็นด้วยกับนโยบายนี้
ริงกิต
ริงกิตมาเลเซีย (Ringgit Malaysia; สัญลักษณ์: RM; รหัส: MYR; อดีตมีชื่อว่า ดอลลาร์มาเลเซีย) เป็นสกุลเงินตราของประเทศมาเลเซีย ซึ่งแบ่งเป็น 100 เซ็น
ศัพทมูลวิทยา
คำว่า ringgit ในภาษามลายูแปลว่า "เป็นหยัก ๆ" เดิมใช้อ้างถึงขอบหยัก ๆ ในเหรียญเงินของดอลลาร์สเปนที่ใช้แพร่หลายในเอเชียตะวันออกเฉียงใต้ในคริสต์ศตวรรษที่ 16 ถึง 17 เพราะสเปนควบคุมฟิลิปปินส์ในฐานะส่วนหนึ่งของจักรวรรดิอาณานิคมสเปน ส่วนโปรตุเกสมีอิทธิพลในบริเวณมะละกา และสหภาพไอบีเรีย ปัจจุบัน คำว่า ริงกิต มีความหมายเฉพาะสกุลเงินเท่านั้น เนื่องจากมรดกร่วมกันของสกุลเงินสมัยใหม่ทั้งสาม ทำให้ดอลลาร์สิงคโปร์และดอลลาร์บรูไนถูกเรียกเป็น ริงกิต ในภาษามลายู (สกุลเงินอย่างดอลลาร์สหรัฐและดอลลาร์ออสเตรเลียถูกเรียกเป็น โดลาร์) ถึงแม้ว่าในปัจจุบันดอลลาร์สิงคโปร์มักถูกเรียกเป็น โดลาร์ ในภาษามลายูก็ตาม
ประวัติ
ใน พ.ศ. 2380 รูปีได้กลายเป็นเงินตราราชการชนิดเดียวในอาณานิคมช่องแคบ (Straits Settlements) แต่ใน พ.ศ. 2410 เหรียญเงินได้เป็นเงินตราที่ถูกต้องตามกฎหมายอีกครั้ง ในปี พ.ศ. 2446 ได้มีการนำดอลลาร์ช่องแคบ (Straits dollar) ออกมาใช้โดย Board of Commissioners of Currency โดยที่ตั้งราคาไว้ที่ 2 ชิลลิง และ 4 เพนซ์ และได้มีการห้ามไม่ให้ธนาคารเอกชนออกธนบัตรเอง ตั้งแต่นั้นเป็นต้นมา ได้เกิดความไม่ต่อเนื่องของเงินตรา 2 ครั้ง คือ การยึดครองของประเทศญี่ปุ่น (พ.ศ. 2485-2487) และการลดค่าเงินของปอนด์สเตอร์ลิงใน พ.ศ. 2510 เป็นเหตุให้ธนบัตรของ Board of Commissioners of Currency of Malaya and British Borneo ลดค่าไป 15% ในขณะที่ดอลลาร์ของ Bank Negara Malaysia และ Commissioners of Currency ของสิงคโปร์และบรูไนไม่มีการลดค่า
ธันเดอร์เบิร์ด
ธันเดอร์เบิร์ด (Thunderbird) คำทับศัพท์จากภาษาอังกฤษ แปลตามตัวได้ว่า "นกสายฟ้า" สามารถหมายถึง
ริงกิต
ประวัติ
ชื่อภาษามลายู คือ ริงกิต และ เซ็น ได้กลายเป็นชื่ออย่างเป็นทางการในสิงหาคม พ.ศ. 2518 ก่อนหน้านี้ เงินตราได้เรียกเป็น ดอลลาร์ และ เซนต์ ในภาษาอังกฤษ และ ริงกิต และ เซ็น ในภาษามลายู อย่างไรก็ดี การใช้สัญลักษณ์ดอลลาร์ "$" (หรือ "M$") ไม่ได้ถูกเปลี่ยนแปลงเป็น "RM" (Ringgit Malaysia) จนถึงช่วง พ.ศ. 2533
นีล ไกแมน
นีล ไกแมน (Neil Gaiman; 10 พฤศจิกายน ค.ศ. 1960 ) เป็นนักเขียนนวนิยายและการ์ตูนชาวอังกฤษ มีผลงานหนังสือการ์ตูนและผลงานนวนิยายมากมาย เช่น เดอะแซนด์แมน อเมริกันก็อดส์ คอรัลไลน์ ผจญภัยในสุสาน และได้รับรางวัลมากมาย เช่น รางวัลฮิวโก รางวัลเนบิวลา ฯลฯ
ก้าวแรกสู่สังเวียน
ก้าวแรกสู่สังเวียน (Fighting Spirit) เป็นการ์ตูนญี่ปุ่น ผลงานของ โจจิ โมริคาว่า เริ่มลงตีพิมพ์ในนิตยสารโชเน็นแม็กกาซีนมาตั้งแต่ปี พ.ศ. 2532 ปัจจุบันยังไม่จบ ซึ่งในประเทศไทยเองก็ได้นำมาตีพิมพ์ลงในนิตยสารเจ้าหนูยอดนักกีฬา ของสำนักพิมพ์ยู.สปอร์ตตูน และ GAMES ของสำนักพิมพ์วิบูลย์กิจ ตั้งแต่สมัยที่การ์ตูนญี่ปุ่นยังไม่มีลิขสิทธิ์ แต่ภายหลังสำนักพิมพ์วิบูลย์กิจได้เป็นผู้ถือลิขสิทธิ์ และทำการตีพิมพ์การ์ตูนเรื่องนี้ออกจำหน่ายในประเทศไทยแต่เพียงผู้เดียว
ส่วนฉบับอนิเมะ เริ่มออกอากาศที่ญี่ปุ่น ทางสถานีนิปปอนทีวี ตั้งแต่เดือนตุลาคม พ.ศ. 2543 ถึงเดือนมีนาคม พ.ศ. 2545 มีความยาวทั้งสิ้น 76 ตอน หลังจากนั้นก็ยังมีการสร้างตอน "แชมเปี้ยนโร้ด" ซึ่งเป็นภาคพิเศษออกฉายทางโทรทัศน์ และตอน "มาชิบะ ปะทะ คิมูระ" ออกจำหน่ายในรูปแบบ OVA (โอวีเอ) ด้วย สำหรับในประเทศไทย เคยออกอากาศทางโมเดิร์นไนน์ ทีวีตั้งแต่วันที่ 1 พฤศจิกายน พ.ศ. 2548 ถึง 30 กรกฎาคม พ.ศ. 2549 ในรายการโมเดิร์นไนน์ การ์ตูน เวลา 9.30-10.00 น. และออกจำหน่ายในรูปแบบวีซีดี โดย TIGA ในชื่อรายการ MCOT Dexclub ทุกเช้าวันเสาร์ - อาทิตย์ เวลา 6.00 น. - 6.30 น. เริ่มเร็วๆ นี้ ฉายทางช่อง 9 เอ็มคอตเอชดี
เรื่องย่อ
อิปโป เป็นเด็กหนุ่มลูกชาวประมงที่ทั้งกตัญญูและขยันขันแข็ง ก่อนไปโรงเรียนเขาจะช่วยแม่ทำงาน และเมื่อกลับจากโรงเรียนก็จะรีบกลับมาช่วยแม่จัดของลงเรือทุกวัน ทำให้อิปโปไม่ค่อยมีเพื่อน บวกกับความที่มีนิสัยขี้ขลาด อ่อนแอ ไม่สู้คน เขาจึงมักจะถูกเพื่อนในชั้นเรียนรังแกอยู่เสมอ
ชีวิตของอิปโปดำเนินเป็นวัฏจักรเช่นนี้มาตลอด จนกระทั่งวันหนึ่ง เมื่อ ทากามูระ มาโมรุ ได้เข้ามาช่วยเหลือในขณะที่เขากำลังถูกรังแก อิปโปรู้สึกประทับใจในความเก่งกาจของทากามูระ และฝันอยากจะชกมวยอย่างทากามูระบ้าง แม้เส้นทางสู่การเป็นนักมวยของเขาจะไม่ได้โรยด้วยกลีบกุหลาบ แต่อย่างน้อยอิปโปก็รู้แล้วว่าสิ่งที่ตนเองรักและต้องการที่จะทำที่สุดนั้น ไม่มีอย่างอื่นอีกแล้วนอกจาก มวย
รายชื่อตอน
1. First step 2. Fruits of Labor 3. Tear of Joy 4. Shadow boxing
โจเซฟ บี. ฟอเรเกอร์
โจเซฟ เบนสัน ฟอเรเกอร์ (Joseph Benson Foraker) เป็นนักการเมืองสังกัดพรรคริพับลิกัน เคยดำรงตำแหน่งผู้ว่าการรัฐโอไฮโอตั้งแต่ ค.ศ. 1886 ถึง ค.ศ. 1890 และเคยเป็นสมาชิกวุฒิสภาสหรัฐตั้งแต่ ค.ศ. 1897 ถึง ค.ศ. 1909
18461917
ลำไส้เล็กส่วนกลาง
ลำไส้เล็กส่วนกลาง (Jejunum) เป็นส่วนที่สองของลำไส้เล็กในมนุษย์และสัตว์มีกระดูกสันหลังชั้นสูง เช่น สัตว์เลี้ยงลูกด้วยนม, สัตว์เลื้อยคลาน และนก
ลำไส้เล็กส่วนกลางอยู่ระหว่างลำไส้เล็กส่วนต้นและลำไส้เล็กส่วนปลาย ในมนุษย์โตเต็มวัย ลำไส้เล็กมีความยาวประมาณ 6-7 เมตร สองในห้าของความยาวลำไส้เล็กคือความยาวของลำไส้เล็กส่วนกลาง ซึ่งเท่ากับความยาวประมาณ 2.5 เมตร โดยลำไส้เล็กส่วนกลางนี้เป็นส่วนที่มีวิลไลมากที่สุดและมีการดูดซึมมากที่สุดด้วย
บีวันเอโฟร์
บีวันเอโฟร์ (B1A4; 비원에이포) เป็นวงบอยแบนด์สัญชาติเกาหลีใต้ในสังกัดดับเบิลยูเอ็มเอนเตอร์เทนเมนต์ และจัดจำหน่ายโดย Ponycanyon(KR) เปิดตัวครั้งแรกในปี 2011 ในรูปแบบของ webtoon สมาชิกวงประกอบด้วย จินยอง(หัวหน้าวง) บาโร กงชาน ซานดึล และชินอู ชื่อวงย่อมาจาก "Be The One, All For One" และยังเป็นหมู่เลือดของสมาชิกในวงซึ่งมี หมู่เลือดบี 1 คน และเอ 4 คน บีวันเอโฟร์ถูกตั้งชื่อว่า ไอดอลชนบท โดยสื่อเกาหลี เพราะว่าสมาชิกแต่ละคนมาจากชานเมือง จินยองและชินอูมาจากชองจู เขตชุงชองบุนโด ซานดึลมาจากปูซาน บาโรมาจากควังจู เขตชอนรานัมโด และกงชานมาจากซุนชอน เขตชอนรานัม
กลุ่มแฟนคลับมีชื่อว่า BANA ซึ่ง BA มาจาก B1A4 และ NA คือ ฉันซึ่งหมายถึง แฟนคลับ รวมกันเป็น BANA และยังมีเสียงใกล้เคียงกับคำว่า 반하다 ที่แปลว่า หลงรัก,รัก จึงตัด BANA มาจากคำว่า 반하다 (BANADA) มีความหมายโดยรวมว่า "พวกเราหลงรักซึ่งกันและกัน" บาโร และ จินยอง จะไม่ต่อสัญญากับทาง WM Entertainment แต่สังกัดวงของสมาชิกทุกคนยังคงเป็น B1A4 เช่นเดิม B1A4 ยังคงไม่ยุติการทำกิจกรรมลง ทางค่ายเพลง WM Entertainment ยังคงหารือเรื่องที่จะให้สมาชิกทั้งห้าคนได้กลับมาทำงานร่วมกันอีกครั้ง โดยในตอนนี้ได้โปรโมทการทำกิจกรรมของ B1A4 ในฐานะสมาชิก 3 คนร่วมกัน เป็นการชั่วคราว ระหว่างการตัดสินใจรูปแบบการทำกิจกรรมของวงในอนาคตหลังจากที่ บาโร และ จินยอง ได้บทสรุปในเรื่องของสังกัดใหม่แล้ว คือ Link 8 Entertainment ที่มีจินยองเป็นศิลปินคนแรกของสังกัด และสังกัด Hoduent ที่บาโรอยู่ในฐานะนักแสดง สมาชิกทั้งสาม B1A4 และต้นสังกัด WM Enterainment ตัดสินใจว่าจะยังไม่ยุบวง
ก่อนเปิดตัว
บาโร แรปเปอร์ของวง ถูกสอดส่องโดยตัวแทนบริษัทที่เจอรูปของเขาที่โพสต์บนหน้าแรกของเพื่อนบนโซเชียลเน็ตเวิร์ก Cyworld ในการออดิชัน บาโรได้ร้องเพลง "Once I Leave" ของ Sumi Jo และ "The Road to Me" ของ Sung Si-kyung รวมถึงการแรปและบีทบ็อกซ์ จินยอง หัวหน้าวง ถูกพบในลักษณะเดียวกันจากรูปที่โพสต์บน Cyworld เขาได้รับการฝึกอบรมด้านการแต่งเพลง การร้องเพลง และการแสดง กงชาน ถูกพบใน Cyworld เนื่องจากเขาได้รับรางวัล "Ulzzang Challenge" เมื่อตอนที่เขาอยู่ในโรงเรียนมัธยม ซานดึล นักร้องหลัก ได้รับการติดต่อจากตัวแทนบริษัท หลังจากแสดงเพลงของคิมยอนอู ในการแสดงความสามารถพิเศษ และได้รับการฝึกฝนเป็นเวลา 2 ปี ก่อนที่จะเปิดตัว
2018–ปัจจุบัน: จินยองและบาโร ออกจากสังกัดดับเบิลยูเอ็มเอนเตอร์เทนเมนต์
เมื่อวันที่ 30 มิถุนายน 2018 ดับเบิลยูเอ็มเอนเตอร์เทนเมนต์ยืนยันว่า จินยองและบาโรออกจากต้นสังกัดหลังจากสัญญาของพวกเขาสิ้นสุด กิจกรรมของพวกเขากับกลุ่มยังคงอยู่ในการพิจารณา เมื่อวันที่ 16 พฤศจิกายน ดับเบิลยูเอ็มเอนเตอร์เทนเมนต์ ได้ประกาศว่าจินยองและบาโร สมาชิกวงบีวันเอโฟร์ จะไม่โปรโมทกับวงในขณะนี้ โดยสมาชิกที่เหลืออีก 3 คน ได้แก่ ชินอู ซานดึล และกงชาน จะยังคงโปรโมทในฐานะบีวันเอโฟร์
หวัง อีปั๋ว
หวัง อีปั๋ว (เกิด 5 สิงหาคม ค.ศ. 1997) เป็นนักร้องและนักแสดงชาวจีน สมาชิกวงดนตรีชายล้วนสัญชาติจีน-เกาหลีใต้ชื่อ ยูนิก (UNIQ) ผลงานที่โดดเด่น ได้แก่ ละครชุดเรื่อง​ สู่ฝันเส้นขอบฟ้า (陪你到世界之巅) ที่ส่งให้ได้รับรางวัล "Golden Eagle​ Award"​ สาขานักแสดงนำชายยอดนิยม ซึ่งเป็น 1 ใน 3 รางวัลอันทรงเกียรติ​ของประเทศจีน ภาพยนตร์ปฏิบัติการจ้าวเวหา (长空之王) ซึ่งเป็นภาพยนตร์ที่มียอดจองบัตรเกิน 10 ล้านหยวนเร็วที่สุดในประวัติศาสตร์วงการภาพยนตร์จีน และโค่นคมพยัคฆ์ (无名) ซึ่งเป็นภาพยนตร์ประเภทสงครามสายลับของจีนที่ทำรายได้สูงสุดในอเมริกาเหนือ ซึ่งทำให้หวัง อีปั๋ว กวาดรางวัลจากงานภาพยนตร์เทศกาลนานาชาติหลายรางวัล นอกจากนี้ หวัง อีปั๋ว ยังมีผลงานละครชุดสืบเนื่องอีกหลายเรื่อง ได้แก่ ปรมาจารย์ลัทธิมาร (陈情令) โดยรับบท หลานวั่งจี และนางโจร (有翡) โดยรับบท เซี่ยอวิ่น ตำนานลั่วหยาง (风起洛阳) และฮีโร่ล่าทรชน (冰雨火) โดยรับบทเฉินอวี่ รวมทั้งมีผลงานภาพยนตร์ชื่อดัง เช่น สเต็ปกล้าท้าฝัน (热烈) นอกจากนี้ ในปี 2022 หวัง อีปั๋ว ยังได้รับเกียรติให้เป็น 1 ในคณะกรรมการตัดสินรางวัลภาพยนตร์อันทรงเกียรติ ในสาขาหนังสั้น และสารคดีด้วย
นอกจากผลงานด้านการแสดงแล้ว​ หวัง อีปั๋ว ยังมีความสามา​รถที่โดดเด่น เช่น เป็นพิธีกร และนักกีฬาจักรยานยนต์อาชีพทีม Yamaha Man Lee TaT โดยในปี 2019​ หวัง อีปั๋ว ชนะรางวัลที่ 1 การแข่งขันจักรยานยนต์​ทางเรียบ Asia Road Racing Championship (ARRC) ​ ด้วย
หวัง อีปั๋ว เป็นที่รู้จัก​ในวงกว้างจากผลงานเต้นที่ยอดเยี่ยม โดยเป็นกัปตันทีมแชมป์​รายการ Street Dance of China ถึง 2 สมัยซ้อน ในปี 2020 นิตยสาร ฟอบส์ (Forbes) ยังจัดให้อยู่ในอันดับที่ 2 ในบรรดาชาวจีนผู้มีชื่อเสียง 100 คน
วัยเด็ก 1997-2013
หวัง อีปั๋ว เกิดเมื่อวันอังคารที่ 5 สิงหาคม ค.ศ. 1997 ในลั่วหยาง เหอหนาน จีน เริ่มเต้นแต่เด็ก และได้ร่วมประกวดเต้นไอบีดี (IBD) ใน ค.ศ. 2011 ขณะที่เรียนมัธยมศึกษาปีที่ 2 จนได้เป็นหนึ่งในยอดนักเต้นฮิปฮอป 16 คน ต่อมา ได้เป็นเด็กฝึกหัดของเยฺว่หฺวาเอนเตอร์เทนเมนต์ (乐华娱乐)
ก้าวสู่วงการนักร้อง
ใน ค.ศ. 2014 เปิดตัวเป็นสมาชิกวงดนตรียูนิก ในตำแหน่งนักเต้นหลัก, แร็ปเปอร์ และภาพลักษณ์ของวง พร้อมเพลง "ฟอลลิงอินเลิฟ" (Falling in Love) โดยหวัง อีปั๋ว เป็นสมาชิกที่มีอายุน้อยที่สุด และยังเป็นผู้ออกแบบท่าเต้นให้กับวงหลายเพลง เขายังได้รับฉายาว่า หวังเถียนเถียน หรือ โบ๋ตั๋นแห่งลั่วหยาง เนื่องจากหน้าตาที่หวานน่ารัก
ตั้งแต่เริ่มเดบิวต์ หวัง อีปั๋ว มีผลงานดนตรีออกมาอย่างต่อเนื่อง โดยผลงานซิงเกิ้ลที่มีชื่อเสียง เช่น No Sense (2019) The Rule of My World (2020) Nian (2021) และ Like A Sunshine (2022) ซึ่งเป็นซิงเกิ้ลที่มียอดขายสูงสุดในประเทศจีนปี 2022 ทะลุ 2.3 ล้านแผ่น
ก้าวสู่วงการนักแสดงละคร
ใน ค.ศ. 2016 หวัง อีปั๋ว ก้าวสู่วงการนักแสดงเต็มตัว จากการแสดงบทนำร่วมกับถงต้าเว่ยและเฉินเฉียวเอินในละครแนวรัก–ตลกเรื่อง เหรินเจียนจื้อเว่ย์ชื่อชิงฮฺวาน (人间至味是清欢; Love Actually)
ใน ค.ศ. 2017 ได้รับบทนำเดี่ยวเป็นครั้งแรกในละครแนวเซียนเสีย (仙俠) เรื่อง ซือลี่ฉู่ชานเสฺว-ยฺเหวียน (私立蜀山学园; Private Shushan Gakuen) ปีเดียวกัน ได้รับเชิญไปแสดงในละครชีวิตวัยเรียนเรื่อง ชิงชุนจุ้ยห่าวฉือ (青春最好时; When We Were Young) และได้รับบทในละครวิทยาศาสตร์เรื่อง เพื่อนซี้พลังวิเศษ​ (超凡天赋; Super Talent)
ใน ค.ศ. 2018 ได้เป็นครูสอนเต้นในรายการ พรอดิวซ์ 101 (Produce 101) ความสามารถด้านการเต้นที่แสดงออกในรายการนี่ทำให้มีชื่อเสียงขึ้นมาก
ใน ค.ศ. 2019 ได้แสดงเป็น จี้เซี่ยงคง หนุ่มนักเล่นเกมมืออาชีพในละครเรื่อง สู่ฝัน​เส้น​ขอบฟ้า​ (陪你到世界之巅; Gank Your Heart) ซึ่งส่งผลให้เขาได้รับการยกย่องในฐานะนักแสดงอาชีพที่มีฝีมือโดดเด่น โดยได้รับรางวัล "Golden Eagle​ Award"​ ครั้งที่ 30 สาขานักแสดง​น​ำ​ชาย​ยอดนิยม​ รางวัลนี้เป็น 1 ใน 3 รางวัลอันทรงเกียรติ​ของจีนเช่นเดียวกับรางวัลแม็กโน​เลีย​ ในปีเดียวกันยังได้รับบทบาทหลานวั่งจี (蓝忘机) จอมยุทธ์ในละครย้อนยุคเรื่อง ปรมาจารย์ลัทธิมาร (陈情令; The Untamed) ซึ่งสร้างจากนวนิยายชื่อเดียวกัน บทบาทดังกล่าวทวีชื่อเสียงให้อีกเป็นอันมาก นอกจากนี้ หวัง อีปั๋ว ได้รับความนิยมในต่างประเทศ ด้วย
ใน ค.ศ. 2019 นิตยสาร ฟอบส์ (Forbes) จัดเขาอยู่ในอันดับที่ 9 ในบรรดาชาวจีนผู้มีชื่อเสียง 100 คน ทั้งยังจัดเขาเข้าในรายชื่อชาวเอเชีย 30 คนที่อายุน้อยกว่า 30 ปีและมีอิทธิพลในหมวดหมู่งานของตน และจากผลงานที่โดดเด่นและการสร้างอิทธิพล​เชิงบวกต่อสังคม ทำให้ในปี 2020 หวัง อีปั๋ว ขยับขึ้นมาอยู่ในอันดับที่ 2 ของ Forbes
ในปี ค.ศ. 2020 - 2021 หวัง อีปั๋ว ได้แสดงในละครแนวอู่เสีย (武俠) เรื่อง นางโจร (有翡; Legend of Fei) คู่กับจ้าว ลี่อิ่ง (趙麗穎) ซึ่งได้รับความนิยมเป็นอย่างมาก และมีมูลค่าการตลาดสูงสุดของประเทศจีนในครึ่งปีแรก 2021 ด้วยยอดโฆษณา 97 ตราสินค้า รวมทั้งถูกซื้อลิขสิทธ์ฉายในหลายประเทศ เช่น อเมริกา แคนาดา เกาหลี และ ญี่ปุ่น นอกจากนี้ หวัง อีปั๋ว ยังได้แสดงนำในละครฟอร์มยักษ์แห่งปีของ IQIYI เรื่อง ตำนานลั่วหยาง (风起洛阳; Wind from Luo Yang) ที่มีผู้จองรับชมมากกว่า 3 ล้านบัญชี ทำสถิติ Heat Index สูงอันดับ 2 ของปี 2021 จำนวนคอมเม้นต์เรียลไทม์สูงสุด และ ได้รับเลือกเป็น IQIYI Drama Top 1 ของปี 2021 รวมทั้งยังเป็นซีรีส์ที่มีมูลค่าการตลาดสูงสุดในครึ่งปีหลัง 2021 ด้วย โดยมียอดโฆษณาสูงถึง 111 ตราสินค้า นอกจากนี้ ละครยังติด 1 ใน 10 Blue Book of China Film 201 สาขาละครและภาพยนตร์ด้วย ในด้านละครโทรทัศน์ หวัง อีปั๋ว นำแสดงใน ซีรีส์ชุด Faith Makes Great ในตอน "Choice" ซึ่งได้รับรางวัลเฟยเทียน คร้งที่ 33 (33th China TV Drama Flying Apsaras Award) สาขาละครโทรทัศน์ยอดเยี่ยม (Outstanding TV Drama Award) ซึ่งเป็นรางวัลอันทรงเกียรติสูงสุดในสายโทรทัศน์ของจีน โดยหวัง อีปั๋ว ได้แสดงบทบาทถ่ายทอดชีวประวัติของบุคคลสำคัญทางประวัติศาสตร์ได้อย่างดี ทำให้เขาได้รับคำชื่นชมล้นหลามถึงฝีมือการแสดงที่โดดเด่น และมีการสร้างเป็นสารคดีต่อมา ผลงานแสดงเรื่องนี้ยังถูกโรงเรียนบางแห่งไปใช้ประกอบในการเรียนการสอนวิชาประวัติศาสตร์ด้วย
ในปี ค.ศ. 2022 ผลงานละครเรื่องฮีโร่ล่าทรชน (冰雨火; Being a Hero) ของหวัง อีปั๋ว ออกอากาศ ทำให้เขาได้รับการชื่นชมจากทักษะการแสดงที่ยอดเยี่ยม ซีรีส์ได้ออกฉายในหลายประเทศ เช่น อเมริกา ญี่ปุ่น เกาหลี และซีรีส์ได้รับการประเมินในระดับดีเยี่ยมจากผู้ชมทั่วไปผ่านหลายสถาบัน เช่น ดัชนี Maoyan ติดอันดับ 1 ในระหว่างออนแอร์ Weibo Score 8.6/10 และ MyDramaList 8.4/10
ก้าวสู่วงการนักกีฬาอาชีพ
หวัง อีปั๋ว ก้าวสู่วงการนักกีฬาครั้งแรก โดยเป็นสมาชิกทีมจักรยานยนต์อาชีพทีม Yamaha Man Lee TaT และในปี 2019 หวัง อีปั๋ว ชนะรางวัลที่ 1 การแข่งขันจักรยานยนต์​ทางเรียบ Asia Road Racing Championship (ARRC) ด้วย
ก้าวสู่วงการนักแสดงภาพยนตร์
ในปี ค.ศ. 2016 หวัง อีปั๋ว ก้าวเข้าสู่วงการภาพยนตร์ครั้งแรก จากบทบาทนักแสดงสมทบ เรื่อง ภารกิจพิชิตฝัน (夢想合夥人; MBA Partners) และรับบทหงไหเอ๋อร์ (红孩儿) ในภาพยนตร์เรื่อง ไซอิ๋ว เดี๋ยวลิงเดี๋ยวคน 3 (大话西游3; A Chinese Odyssey Part Three) ซึ่งดัดแปลงจากนวนิยายโบราณเรื่อง ไซอิ๋ว (西游) หลังเก็บเกี่ยวประสบการณ์มากขึ้น เขาได้รับบทนำครั้งแรกในปี ค.ศ. 2021 กับบทบาทของตำรวจ UN ที่ปฏิบัติภารกิจในต่างแดน ในภาพยนตร์แอคชั่น เรื่อง Formed Police Unit
ในปี ค.ศ. 2022 หวัง อีปั๋ว ได้รับบทบาทนำในภาพยนตร์สั้น All Tomorrow's Parties (我的朋友) ซึ่งเป็นภาพยนตร์แนวดราม่า นำแสดงร่วมกับโจวซวิ่น ผลงานชิ้นนี้ได้รับการคัดเลือกให้ผ่านเข้ารอบสุดท้ายรางวัล Golden Bear Award และ Berlin International Film Festival (Berlinale) ครั้งที่ 73 ซึ่งเป็นงานภาพยนตร์ระดับนานาชาติที่จัดขึ้น ณ กรุงเบอร์ลิน ประเทศเยอรมัน
ในปี ค.ศ. 2023 หวัง อีปั๋ว ได้รับบทบาทนำในภาพยนตร์โปรเจกต์ยักษ์ใหญ่ของค่าย Bona Film Group เรื่องโค่นคมพยัคฆ์ (无名, Hidden​ ​Blade​) ภาพยนตร์เรื่องนี้ได้รับการตอบรับอย่างดีจากนักวิจารณ์ ทำรายได้ในประเทศจีนสูงถึง 931 ล้านหยวน ทำรายได้เปิดตัวในประเทศไทยวันที่ 20 เม.ย.สูงสุดอันดับ 1 และยังเป็นภาพยนตร์ประเภท spy war จีนที่ทำรายได้สูงสุดในอเมริกาเหนือ นอกจากนี้ เขาได้แสดงนำในภาพยนตร์ฟอร์มยักษ์ของจีนเรื่อง ปฏิบัติการจ้าวเวหา​ (长空之王, Born​ To​ Fly​) ซึ่งเป็นการร่วมทุนสร้างของค่าย Bona Film Group, Alibaba และ Hengdong รวมทั้งได้รับการสนับสนุนทุนสร้างจากรัฐบาลจีน กองทัพอากาศ ในบทบาทของนักบิน โดยภาพยนตร์เรื่องนี้ได้รับรางวัลภาพยนตร์ที่มีผู้ชมมากที่สุดแห่งปี จากงาน Weibo Movie Night 2022 มียอดขายบัตรล่วงหน้าสูงสุดในช่วงที่ออกฉาย รวมทั้งยังเป็นภาพยนตร์ที่มียอดขายบัตรเกิน 10 ล้านหยวน รวดเร็วที่สุดในประวัติศาสตร์วงการภาพยนตร์จีน ในปีเดียวกันนี้ หวัง อีปั๋ว ยังแสดงนำในภาพยนตร์แนวสตรีทแดนซ์ฟอร์มยักษ์ สเต็ปกล้าท้าฝัน​ (热烈, One ​and​ Only) ซึ่งร่วมทุนสร้างระหว่าง Alibaba เทนเซ็นต์ และ China Film Group Corporation ซึ่งเป็นบริษัทภาพยนตร์ยักษ์ใหญ่ที่สุดของจีนที่ภาครัฐเป็นเจ้าของ โดยอกฉายในเดือน ก.ค.2566
ผลงานอื่น
ปี ค.ศ. 2020 - ค.ศ. 2022 หวัง อีปั๋ว สร้างชื่อเสียงโด่งดังจากการเป็นกัปตันแชมป์รายการสตรีตแดนซ์ออฟไชน่า Street dance of China รายการเต้นชื่อดังของจีน ถึง 2 สมัยซ้อน ในฤดูกาลที่ 3 และ 4 โดยใช้ชื่อทีมว่า อีปั๋ว หวัง จ้า บูม!! และเข้าร่วมรายการในฤดูกาลที่ 5 (ฤดูกาลที่ 5 ไม่แบ่งทีมแข่งขัน)
ในปี ค.ศ. 2022 หวัง อีปั๋ว ได้รับการคัดเลือกเป็น 1 ในคณะกรรมการตัดสินรางวัลภาพยนตร์อันทรงเกียรติ FIRST International Film Festival 2022 ในฐานะ FIRST Frame Referee ตัดสินรางวัลผลงานหนังสั้น และสารคดี ร่วมกับนักแสดงระดับตำนานหลายท่าน เช่น โจวซวิ่น
การรับรองสินค้า
หวัง อีปั๋ว เป็นหนึ่งในทูตตราสินค้าที่เป็นที่ต้องการและมีอิทธิพลอย่างมาก และในปี 2021 เป็นศิลปินจีนที่มีสินค้าอยู่ในการรับรองสูงสุดมากกว่า 40 ตราสินค้า การรับรองของเขามีตั้งแต่ผลิตภัณฑ์ในประเทศ สินค้าในเครือของรัฐ เช่น Ping An Insurance, China Unicom, จนถึงผลิตภัณฑ์ระดับสากล เช่น Channel G-Shock Lenovo Colgate KFC และ Shu Uemura เขายังเป็นโฆษกระดับโลกของตราสินค้าต่าง ๆ ในอุตสาหกรรมที่หลากหลาย ตั้งแต่สมาร์ทโฟน Redmi ไปจนถึงบัตรเครดิต AMEX ของธนาคาร Bank of Communications ใน ค.ศ. 2020 เป็นสมาชิกที่อายุน้อยที่สุดและเป็น Brand Ambassador ที่อายุน้อยที่สุดของ Elite Club ของ AUDI ตราสินค้ารถยนต์สัญชาติเยอรมัน เขายังเป็นทูตจีนที่อายุน้อยที่สุดของ Channel ตราสินค้าแฟชั่นฝรั่งเศสระดับ Blue Blood
ในเดือน เม.ย.2021 หวัง อีปั๋ว ได้เป็น Chief Global Brand Ambassador ของตราสินค้ากีฬา Anta ซึ่งเป็นพันธมิตรด้านเครื่องแต่งกายกีฬาอย่างเป็นทางการของโอลิมปิกฤดูหนาวปี 2022 (Winter Olympics 2022) ทั้งนี้ จากความชอบกีฬาผาดโผน โดยเฉพาะอย่างยิ่งการเล่นสเกตบอร์ดและการแข่งจักรยานยนต์ ตลอดจนอิทธิพลที่แพร่หลายของเขาในกลุ่ม Gen Z หวัง อีปั๋ว ได้รับแต่งตั้งจากรัฐบาลจีนให้เป็นทูตส่งเสริมสเกตบอร์ดของจีน ทูตกีฬาฤดูหนาวของจีน และโอลิมปิกฤดูหนาวและพาราลิมปิกฤดูหนาวปี 2022 ที่ปักกิ่ง นอกจากนี้ เขายังดำรงตำแหน่งทูตส่งเสริมนักเต้นชั้นนำของจีน (China Top Dancer Ambassador) จากสมาคมนักเต้นจีน เนื่องจากทักษะและประสบการณ์ด้านการเต้นที่เป็นที่ยอมรับ รวมทั้งยังได้รับเชิญให้ร่วมแสดงเพื่อประชาสัมพันธ์กีฬาเอเชียนเกมส์ (Asian Games 2022) ซึ่งประเทศจีนเป็นเจ้าภาพ ณ เมืองหางโจวด้วย
หวัง อีปั๋ว ได้ปรากฏตัวบนหน้าปกของนิตยสารต่างประเทศ และนิตยาสารจีนหลายฉบับ เช่น GQ Style, Cosmopolitan และ Harper's Bazaar ในเดือน มี.ค. 2020 เขากลายเป็นคนดังชาวจีนคนแรกที่ขึ้นปก Super ELLE China ทั้งสามปก และในเดือน ธ.ค.2020​ หวัง อีปั๋ว ได้แสดงในภาพยนตร์แฟชั่นระหว่าง Vogue Film และ Chanel ร่วมกับ Zhou Xun ในชื่อ 花的游吟 ทั้งนี้ อิทธิพลในด้านแฟชั่นของหวัง อีปั๋ว ทำให้ในปี 2022 เขาได้รับเลือกเป็น Global Spokesperson คนแรกของ Moncler ตราสินค้า Skiwear ชั้นนำของโลกจากประเทศอิตาลี
งานด้านการช่วยเหลือสังคม
หวัง อีปั๋ว กระตือรือร้นที่จะสนับสนุนงานจิตอาสาอย่างต่อเนื่อง เช่น การต่อสู้กับการระบาดใหญ่ของ COVID-19 โดยในเดือนม.ค. 2020 เขาและคนดังมากกว่า 200 คนได้บริจาคเงินจำนวน 278 ล้านหยวนให้กับมูลนิธิการกุศล Han Hong เพื่อช่วยเหลือเมืองอู่ฮั่น ซึ่งเป็นพื้นที่ที่ได้รับผลกระทบอย่างมาก เขาบริจาคเงินให้กับอู่ฮั่นอีกครั้งพร้อมกับพิธีกร Day Day Up ได้แก่ สิ่งของจำเป็น เช่น หน้ากากอนามัย และชุดป้องกัน รวมมูลค่า 1 ล้านหยวน ยังได้ร้องเพลงหลายเพลงเพื่อเป็นเกียรติแก่ผู้เสียสละอุทิศตนในการระบาดใหญ่ของโควิด-19 ในเดือนมีนาคม 2020 สำนักข่าว Xinhua News Agency ได้เปิดตัวเพลงสรรเสริญ "We Stay Together" (因为我们在一起) ขับร้องโดย เพื่อสร้างแรงบันดาลใจให้ผู้คนทำงานร่วมกันเพื่อต่อสู้กับโรคระบาด
หวัง อีปั๋ว ได้อุทิศตนช่วยเหลือผู้ประสบภัยน้ำท่วมใหญ่ในปี 2021 ที่มณฑลเหอหนาน บ้านเกิดของเขา โดยการบริจาคเงิน และลงพื้นที่ร่วมกับมูลนิธิ Han Hong พร้อมทีมงานบรรเทาสาธารณภัยเฉพาะกิจ ซึ่งประกอบไปด้วย แพทย์ผู้เชี่ยวชาญ พนักงานขับรถ และอาสาสมัครด้านอื่น ๆ ไปยังเมืองเจิ้งโจว ในมณฑลเหอหนาน ทางตอนกลางของประเทศจีน เพื่อให้ความช่วยเหลืออย่างเร่งด่วนแก่ประชาชนที่ได้รับผลกระทบจากเหตุการณ์อุทกภัยครั้งใหญ่
กษัตริย์แห่งเวสเซกซ์
กษัตริย์แห่งเวสเซกซ์ คือพระมหากษัตริย์ที่ปกครองเวสเซกซ์จนถึงปี ค.ศ. 927 เวสเซกซ์เป็นหนึ่งในราชอาณาจักรทั้งเจ็ดของเฮปตาร์คีของบริเตน ซึ่งเป็นชื่อที่ตั้งให้กับราชอาณาจักรแองโกลแซกซันทั้งเจ็ดของอังกฤษในช่วงยุคกลางตอนต้น นอกจากเวสเซกซ์แล้วก็ยังมีนอร์ธัมเบรีย เมอร์เซีย อีสต์แองเกลีย เอสเซกซ์ เคนต์ และซัสเซกซ์
ปี ค.ศ. 865 มองเห็นได้ถึงการมาถึงของกองทัพนอกรีตขนาดใหญ่ในอีสต์แองเกลีย ราชอาณาจักรแองโกลแซกซันถูกชาวเดน (ชาวไวกิ้ง) ปราบทีละแห่ง จนเมื่อเกือบถึงคริสต์ศตวรรษที่ 9 ราชอาณาจักรที่เป็นเอกราชสี่แห่งสุดท้ายของอังกฤษถูกลดเหลือเพียงหนึ่งแห่ง เวสเซกซ์คือราชอาณาจักรเดียวที่ยังไม่ถูกชาวไวกิงทำลาย ภายใต้พระเจ้าอัลเฟรดมหาราช เวสเซกซ์กลายเป็นใจกลางของอังกฤษที่ถูกรวมเป็นหนึ่งเดียว พระนัดดาของพระองค์ อาเธลสตาน เป็นปฐมกษัตริย์แห่งอังกฤษ
เอ็มเพาเวอร์ฟิลด์แอตไมล์ไฮ
เอ็มเพาเวอร์ฟิลด์แอตไมล์ไฮ (Empower Field at Mile High) หรือ อินเวสโกฟิลด์ (INVESCO Field หรือ ชื่อเต็ม INVESCO Field at Mile High) เป็นสนามกีฬาในเมืองเดนเวอร์ รัฐโคโลราโด สหรัฐอเมริกา ถูกสร้างขึ้นมาเพื่อใช้แข่งกีฬาอเมริกันฟุตบอลเป็นหลัก
ลำไส้เล็กส่วนปลาย
ลำไส้เล็กส่วนปลาย (Ileum) เป็นส่วนปลายสุดของลำไส้เล็กในสัตว์มีกระดูกสันหลังชั้นสูง เช่น สัตว์เลี้ยงลูกด้วยนม, สัตว์เลื้อยคลาน และนก
ลำไส้เล็กส่วนปลายอยู่ถัดมาจากลำไส้เล็กส่วนต้นและลำไส้เล็กส่วนกลาง ลำไส้เล็กส่วนปลายในมนุษย์มีความยาวประมาณ 2-4 เมตร และค่า pH จะอยู่ระหว่าง 7 ถึง 8
ยุคนาระ
ยุคนาระ (ค.ศ. 710 – 794) เมื่อปี ค.ศ. 710 ขณะที่บ้านเมืองเจริญรุ่งเรืองด้วยหลักกฎหมายและจริยธรรมก็ได้ย้ายเมืองหลวงมาที่เฮโจเกียวหรือเมืองนาระและบริเวณใกล้เคียงในปัจจุบัน แต่ในเวลาต่อมาก็เริ่มเกิดความวุ่นวายเมื่อระบบโคจิโกมิง (公地公民制 Kōchi-kōmin-sei: ระบบที่รัฐบาลกลางครอบครองที่ดินทั้งหมดและปันส่วนให้กับขุนนางและชาวนา โดยที่ชาวนาต้องเสียภาษีที่ดิน) เสื่อมลงเนื่องจากมีที่ดินที่ได้รับยกเว้นภาษี อยู่เป็นจำนวนมาก รวมถึงความยากจนไร้ที่อยู่อาศัยของชาวนา ในสมัยนี้ศาสนาพุทธได้รับการทำนุบำรุงอย่างดี ทำให้วัฒนธรรมหรือศิลปะทางพุทธศาสนาเจริญรุ่งเรืองมาก เริ่มจากวัฒนธรรมอาซูกะ ซึ่งเป็นวัฒนธรรมทางพุทธศาสนาอันดับแรกของญี่ปุ่นในต้นคริสต์ศตวรรษที่ 7 หรือวัฒนธรรมฮากูโฮ ในครึ่งหลังของคริสต์ศตวรรษที่ 7 ที่แสดงให้เห็นความทุกข์ยากของมนุษย์ จนถึงวัฒนธรรมเท็มเปียว ในกลางคริสต์ศตวรรษที่ 8 ที่แสดงถึงความรู้สึกของมนุษย์ที่สมบูรณ์ตามที่เป็นจริง ซึ่งรับอิทธิพลทางวัฒนธรรมในยุคที่รุ่งเรืองที่สุดของราชวงศ์ถัง มังโยชู (万葉集 Man’youshuu) คือ งานชิ้นเอกแห่งยุค ซึ่งเป็นการรวบรวมบทกวีของคนทุกระดับชั้นตั้งแต่สามัญชนจนถึงจักรพรรดิไว้ประมาณ 4,500 บท โดยใช้เวลารวบรวมจนถึงกลางคริสต์ศตวรรษที่ 8 รวมเป็นเวลาถึง 400 ปี ใน มังโยชู ได้รับบรรยายความรู้สึกของการใช้ชีวิตอย่างสมถะของคนญี่ปุ่นในสมัยโบราณได้อย่างตรงไปตรงมา และยังคงเป็นที่ประทับใจของคนญี่ปุ่นจำนวนมากในปัจจุบันนี้ นอกจากนี้ ยังมี โคจิกิ (古事記 Kojiki) ซึ่งเป็นบันทึกประวัติศาสตร์ฉบับเก่าแก่ที่สุดเท่าที่มีอยู่ (ค.ศ. 712) นิฮนโชกิ (日本書紀 Nihonshoki) ซึ่งเป็นบันทึกเหตุการณ์ทางประวัติศาสตร์ตามลำดับเวลาฉบับเก่าแก่ที่สุด (ค.ศ. 720) และหนังสือรวมบทกวี ไคฟูโซ (懐風藻 kaifuusou) ฉบับเก่าแก่ที่สุด (ค.ศ. 751) ซึ่งเป็นครั้งแรกของการรวมนเวลาต่อมาก็เริ่มเกิดความวุ่นวายเมือชาวนายากจนลง คนไร้ที่อยู่อาศัยมีมากขึ้น และจากการที่มีโชเอน ซึ่งเป็นที่ดินที่ได้รับการยกเว้นภาษีเป็นจำนวนมาก จึงทำให้ระบบโคจิโกมิง (ระบบที่รัฐบาลกลางเป็นผู้ครอบครองที่ดินทั้งหมด และบันส่วนให้ขุนนางกับชาวนา โดยที่ชาวนาต้องเสียภาษีที่ดิน) เสื่อมลง
UTC−06:00
UTC-06:00 ใช้ในเวลา
ท่าอากาศยานชินชิโตเซะ
220px|thumb|ซุปเปอร์เลาจ์ ภายในสนามบิน ท่าอากาศยานชินชิโตเซะ (, New Chitose Airport), เป็นท่าอากาศยานนานาชาติของจังหวัดฮกไกโด เปิดบริการเมื่อปี ค.ศ. 1991 ตั้งอยู่ทางตะวันออกเฉียงใต้ของเมืองชิโตเซะและโทมาโกไม ให้บริการด้านการคมนาคมทางอากาศสำหรับนครซัปโปโระ ซึ่งจัดว่าเป็นท่าอากาศยานที่มีขนาดใหญ่ที่สุดในฮกไกโด
อาคารผู้โดยสารภายในประเทศและต่างประเทศมีลักษณะเป็นครึ่งวงกลมและอาคารผู้โดยสารระหว่างประเทศแห่งใหม่อยู่ด้านหลังอาคารผู้โดยสารครึ่งวงกลม ซึ่งอาคารผู้โดยสารภายในประเทศมี 18 ประตู ในขณะที่อาคารผู้โดยสารระหว่างประเทศมี 6 ประตู
ในปี ค.ศ. 2005 ท่าอากาศยานชินชิโตเซะจัดว่าเป็นสนามบินที่มีผู้ใช้บริการมากเป็นอันดับ 3 ของญี่ปุ่น รองจาก นาริตะ และ ฮาเนดะ และถือเป็นอันดับที่ 64 ของโลก และเส้นทางการบินระหว่าง ชิโตเซะ − โตเกียว ฮาเนะดะ ด้วยระยะทาง 894 กิโลเมตร ก็จัดว่าเป็นเส้นทางที่มีผู้โดยมากที่สุดของโลก ด้วยจำนวนผู้โดยสาร 8.8 ล้านคน ในปี ค.ศ. 2010
การคมนาคมทางบก
220px|thumb|ชานชาลารถไฟเข้าเมือง ใต้อาคารผู้โดยสารในประเทศ (รถไฟด่วนถึง/จาก สถานีซัปโปโระ ใช้เวลาราว 36–39 นาที ด้วยราคา ¥1,040)
มงคล รัตนวิจิตร
ร้อยตรี มงคล รัตนวิจิตร เป็นอดีตรองประธานสภาผู้แทนราษฎรไทย และอดีตสมาชิกสภาผู้แทนราษฎรจังหวัดนครศรีธรรมราช 2 สมัย
ประวัติ
มงคล รัตนวิจิตร เกิดเมื่อวันที่ 25 เมษายน พ.ศ. 2440 ได้รับเลือกตั้งเป็นสมาชิกสภาผู้แทนราษฎรจังหวัดนครศรีธรรมราชครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2476 ซึ่งเป็นการเลือกตั้งครั้งแรกของประเทศไทย ต่อมาได้รับเลือกอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป มกราคม พ.ศ. 2489 โดยไม่สังกัดพรรคการเมือง แต่ต่อมาได้เข้ากิจกรรมกับพรรคสหชีพ ต่อมาย้ายไปร่วมงานกับพรรคประชาชน ในปี พ.ศ. 2490
มงคล รัตนวิจิตร ได้รับเลือกเป็นรองประธานสภาผู้แทนราษฎร ในสภาผู้แทนราษฎรไทย ชุดที่ 4 เมื่อปี พ.ศ. 2489
มงคล รัตนวิจิตร สมรสกับดวงใจ รัตนวิจิตร บุตรีของขุนพิปูนเปรมประดิษฐ์ (บานเมือง จงจิตร) อดีตกำนันตำบลพิปูน
มงคล รัตนวิจิตร เป็นนักการเมืองที่มีความสามารถในการพูด ดังจะเห็นว่านายมงคลเป็นหนึ่งในผู้ร่วมการโต้วาทีครั้งแรกในประเทศไทย เมื่อปี พ.ศ. 2478
เฟม ขยับเท้าก้าวสู่ฝัน
'เฟม ขยับเท้าก้าวสู่ฝัน' ออกฉายในปี ค.ศ. 1980 กำกับภาพยนตร์โดย Alan Parker กำกับภาพโดย Michael Seresin
เชนเจส
เชนเจส (Changes) เป็นซิงเกิลของวงแบล็ค ซับบาธ จากอัลบั้ม Black Sabbath Vol. 4 ในปี ค.ศ. 1972 แนวเพลงบัลลาด ได้แนวคิดจากชีวิตคู่ของ บิล วอร์ด ที่ต้องหย่าล้างอยู่หลาย ๆครั้ง ผลงานนี้จะแต่งต่างจากผลงานที่ผ่าน ๆ มาของวงซึ่งจะเล่นแนวร๊อคการเล่นกีตาร์แนวฮาร์ดร๊อค เพลงนี้จึงทำให้ชื่อเสียงของวงเพิ่มขึ้น
โรคใหลตาย
โรคใหลตาย (sudden unexpected death syndrome (ย่อ: SUDS) หรือ sudden unexpected nocturnal death syndrome (ย่อ: SUNDS)), มักสะกดผิดว่า โรคไหลตาย (ดู ศัพทมูล), เป็น ความตายที่เกิดแก่บุคคล ไม่ว่าวัยรุ่น (adolescent) หรือ ผู้ใหญ่ (adult) อย่างปัจจุบันทันด่วนขณะนอนหลับ และไม่อาจอธิบายสาเหตุแห่งความตายนั้นได้
ศัพทมูล
ใน ปี พ.ศ. 2533 ซึ่งเป็นปีที่โรคใหลตายปรากฏ มีปัญหาว่า "ใหลตาย" หรือ "ไหลตาย" สะกดอย่างไรจึงจะถูกต้อง ราชบัณฑิตยสถานจึงประชุม และมีความเห็นเป็นสองฝ่าย ฝ่ายหนึ่งเห็นควรสะกดว่า "ไหล" (สระ ไ ไม้มลาย) เพราะ "ไหล" เป็นภาษาถิ่นอีสาน ปรากฏในพจนานุกรมภาษาถิ่นอีสาน-ภาคกลาง ฉบับปณิธาน ของสมเด็จพระมหาวีรวงศ์ (ติสสฺมหาเถระ) มีความหมายว่า "นอนหลับไม่ได้สติ" ประกอบกับเป็นชื่อโรคซึ่งเป็นวิสามานยนาม และมิใช่หนึ่งในคำยี่สิบคำที่ต้องเขียนด้วยไม้ม้วน ขณะที่อีกฝ่ายเห็นควรสะกด "ใหล" (สระ ใ ไม้ม้วน) โดยพิเคราะห์ว่า "ใหล" มาจาก "หลับใหล" ซึ่งมีความหมายว่า "นอนหลับไม่ได้สติ" เหมือนกัน ในการประชุมครั้งนั้น ราชบัณฑิตยสถานมิได้ลงมติข้างไหน
ปีเดียวกันนั้นเอง คณะกรรมการชำระพจนานุกรมฉบับราชบัณฑิตยสถานได้ยกปัญหาดังกล่าวขึ้นพิจารณาอีกครั้ง โดยตรวจสอบจากเอกสารหลักฐานที่เกี่ยวข้อง เช่น พจนานุกรมอีสาน-กลาง ฉบับมหาวิทยาลัยขอนแก่น-สหวิทยาลัยอีสาน, สารานุกรมภาษาอีสาน-ไทย-อังกฤษ ของ ปรีชา พิณทอง ฯลฯ ปรากฏว่า ไม่มีที่ใดในภาษาอีสานสะกด "หลับใหล" ว่า "หลับไหล" มีแต่พจนานุกรมของสมเด็จพระมหาวีรวงศ์ (ติสสฺมหาเถระ) ข้างต้นฉบับเดียวเท่านั้นที่อ้างว่าเทียบมาจากพจนานุกรมภาษาลาว ราชบัณฑิตยสถานจึงได้สืบค้นพจนานุกรมภาษาลาว พบว่า ในภาษาลาวก็สะกด "หลับใหล" ด้วยสระ ใ ไม้ม้วน เหมือนในภาษาไทย โดยให้ความหมายว่า "ละเมอ" หรือ "เอิ้นหรือฮ้องในเวลานอนหลับหรือในเวลาตื่นตกใจจนหลงสติ" มิได้สะกดอย่างสมเด็จพระมหาวีรวงศ์ (ติสสฺมหาเถระ) แต่ประการใด ที่สุด ราชบัณฑิตยสถานจึงมีมติว่า ชื่อโรคนี้ให้เขียน "ใหลตาย" โดยวินิจฉัยว่า "ใหล" มาจาก "หลับใหล"
บันทึกการพบ
โรคใหลตายนั้นมีบันทึกไว้เป็นครั้งแรกว่า เกิดในบรรดาชาวม้งที่ลี้ภัยอยู่ในสหรัฐอเมริกาเมื่อ พ.ศ. 2520 และบันทึกอีกครั้งในประเทศสิงคโปร์ เมื่อผลการสำรวจย้อนหลัง (retrospective survey) ปรากฏว่า ชายไทยที่สุขภาพสมบูรณ์แข็งแรง หลับแล้วเสียชีวิตอย่างฉับพลันโดยไร้สาเหตุ ในระหว่าง พ.ศ. 2525 ถึง 2533 จำนวน 230 คน ในประเทศฟิลิปปินส์ปรากฏว่า ในปีหนึ่ง ๆ โรคใหลตายคร่าชีวิตชาวฟิลิปปินส์ไปร้อยละ 43 ต่อ 10,000 คน โดยผู้เคราะห์ร้ายส่วนใหญ่เป็นชายวัยรุ่น
สาเหตุ
โรคใหลตาย เดิมเชื่อว่ามีสาเหตุมาจาก วิญญาณเป็นโรคที่เกี่ยวข้องกับสิ่งที่สัมผัสไม่ได้ ในประเทศไทยเชื่อว่า เกิดจากการกินขนมซึ่งทำจากข้าว ส่วนชาวฟิลิปปินส์เชื่อว่า การรับประทานคาร์โบไฮเดรตเป็นปริมาณมากก่อนนอนนั้นจะทำให้ใหลตาย หรือที่เรียกในภาษาตากาล็อกว่า "bangungot" (ฝันร้าย)
ในทางวิทยาศาสตร์ มีผลการค้นคว้าพบว่า ผู้ใหลตายล้วนมีโรคทางกายเกี่ยวกับหัวใจ หรือปัญหาอื่นทางโครงสร้างหัวใจ หรือมีปัญหาทางการหายใจ อันเป็นส่วนหนึ่งของสาเหตุที่เรียกสติกลับมาควบคุมการหายใจไม่ได้อีกครั้งและนำไปสู่ความตาย
<!--
ลักษณะเด่น
The condition appears to affect primarily young Hmong men from Laos (median age 33) and northeastern Thailand (where the population are mainly of Laotian descent). There is a strong hereditary component and the victims tend to die in their sleep.
พยาธิวิทยา
The cause of this syndrome has been theorized to be a form of Brugada Syndrome.
It was noted very early on that the disease had the characteristics of a familial cardiac conduction defect (i.e., a problem with the electrical pathways of the heart), and one study has shown evidence for a long-QT syndrome in populations at risk. Thiamine deficiency is common in the risk population because of diet, and is also a cause of a prolonged QT-interval; but proof that inducible ventricular arrhythmia is the cause of this disease came only with the publication of the DEBUT trial in 2003.
Ongoing genetic studies by Spanish electrophysiologist Dr. Josep Brugada Terradellas show that SUDS results from mutations in the cardiac sodium channel gene. This means that it is a chromosomal problem, which is why it runs in families. Therefore doctors say that families who have kin that have suffered from or died of SUDS must see a heart specialist. -->
การรักษา
วิธีเดียวที่จะป้องกันโรคใหลตาย คือ ปลูกฝังเครื่องกระตุกหัวใจ (cardiovertor defibrillator implantation) ส่วนการรับประทานยาต้านหัวใจเต้นผิดจังหวะ (antiarrhythmic) นั้น ไม่มีผลช่วยชีวิตแต่อย่างใด <!--
ความเชื่อ
This phenomenon is well known among the Hmong people of Laos, who ascribe these deaths to a malign spirit, dab tsuam (pronounced "da cho"), said to take the form of a jealous woman. Hmong men may even go to sleep dressed as women so as to avoid the attentions of this spirit.
Bangungot is depicted in the Philippines as a mythological creature called batibat. This hag-like creature sits on the victim's face or chest so as to immobilize and suffocate him.
Names in different languages
-->
แม่น้ำโอคา
แม่น้ำโอคา (Ока́, ) เป็นแม่น้ำทางตอนกลางของประเทศรัสเซีย เป็นแม่น้ำฝั่งขวาของแม่น้ำวอลกาที่ใหญ่ที่สุด ไหลผ่านแคว้นโอริออล แคว้นตูลา แคว้นคาลูกา แคว้นมอสโก แคว้นเรียซัน แคว้นวลาดีมีร์ และแคว้นนิจนีนอฟโกรอด แม่น้ำมีความยาว1500 km เมืองหลวงของรัสเซีย กรุงมอสโกตั้งอยู่บนหนึ่งในแควของแม่น้ำสายนี้ที่ชื่อ แม่น้ำมอสควา
ลีกเอิง ฤดูกาล 2021–22
ลีกเอิง ฤดูกาล 2021–22 (2021–22 Ligue 1) เป็นฤดูกาลที่ 84 นับตั้งแต่การก่อตั้งในฤดูกาล 1932–33 โดยเริ่มต้นฤดูกาลเมื่อวันที่ 6 สิงหาคม ค.ศ. 2021 และสิ้นสุดเมื่อวันที่ 21 พฤษภาคม ค.ศ. 2022. โปรแกรมการแข่งขันลีกได้ประกาศไปเมื่อวันที่ 25 มิถุนายน ค.ศ. 2021.  ลีล คือแชมป์เก่าจากเมื่อฤดูกาลที่แล้ว.
ทีม
ทั้งหมดยี่สิบทีมจะเข้าร่วมในฤดูกาล 2021–22 ของลีกเอิง.
การเปลี่ยนแปลง
ทรัว (เลื่อนขั้นหลังจากห่างหายไปสามปี) และ แกลร์มง (เลื่อนชั้นสู่ ลีกเอิง สำหรับครั้งแรก) เป็นทีมที่เลื่อนชั้นมาจาก ลีกเดอ ฤดูกาล 2020–21. ดีฌง (ตกชั้นหลังจากห้าปีในลีกสูงสุด) และ นีม (ตกชั้นหลังจากสามปีในลีกสูงสุด) เป็นทีมที่ตกชั้นไปสู่ ลีกเดอ ฤดูกาล 2021–22.
เอลลิส ไอร์วิง
เอลลิส ไอร์วิง (ค.ศ. 1902 – ค.ศ. 1983) เป็นนักแสดงภาพยนตร์ชาวออสเตรเลีย   เริ่มแสดงภาพยนตร์ตั้งแต่ปี ค.ศ. 1933  โดยเป็นผลงานในประเทศอังกฤษ เอลิสสมรสกับ โซเฟีย สตีวาร์ต
สมเด็จพระเจ้าอยู่หัวบรมโกศ
สมเด็จพระเจ้าอยู่หัวบรมโกศ หรือ สมเด็จพระมหาธรรมราชาธิราชที่ 2 เป็นพระมหากษัตริย์ไทยรัชกาลที่ 31 แห่งอาณาจักรอยุธยา และเป็นพระองค์ที่ 4 ในราชวงศ์บ้านพลูหลวง รัชสมัยของพระองค์เป็นยุครุ่งเรืองยุคสุดท้ายของกรุงศรีอยุธยาก่อนที่อาณาจักรจะล่มสลายหลังจากพระองค์เสด็จสวรรคต 9 ปี
“25 ปีในรัชสมัยของพระองค์มีความสำคัญคือ เป็นยุคสงบสุขยุคสุดท้ายของอยุธยาเป็นยุคที่วรรณกรรม ศิลปกรรม เฟื่องฟู”
สิ่งที่หลงเหลืออยู่ในอยุธยาในปัจจุบันส่วนใหญ่มีอายุย้อนไปถึงสมัยที่สมเด็จพระเจ้าอยู่หัวบรมโกศบูรณะปฏิสังขรณ์วัดในอยุธยาครั้งใหญ่ พระบาทสมเด็จพระพุทธยอดฟ้าจุฬาโลกมหาราชพยายามเลียนแบบจารีตประเพณีทางศาสนาของอยุธยาในรัชกาลพระเจ้าอยู่หัวบรมโกศ และเลื่อนพระราชพิธีบรมราชาภิเษกออกไปจนกว่าจะแน่พระทัยว่าพระราชพิธีบรมราชาภิเษกของพระองค์จำลองแบบมาจากพระราชพิธีบรมราชาภิเษกของพระเจ้าอยู่หัวบรมโกศอย่างแน่นอน
ก่อนครองราชย์
สมเด็จพระเจ้าอยู่หัวบรมโกศ มีพระนามเดิมว่าเจ้าฟ้าพร เป็นพระราชโอรสในสมเด็จพระสรรเพชญ์ที่ 8 (พระเจ้าเสือ) มีพระเชษฐาคือเจ้าฟ้าเพชร พระองค์ได้รับการสถาปนาเป็นพระบัณฑูรน้อยในรัชสมัยสมเด็จพระสรรเพชญ์ที่ 8 และเป็นกรมพระราชวังบวรสถานมงคลในรัชสมัยสมเด็จพระสรรเพชญ์ที่ 9 (พระเจ้าท้ายสระ)
ปราบดาภิเษก
ภายหลังการเสด็จสวรรคตของสมเด็จพระสรรเพชญ์ที่ 9 ได้เกิดการสู้รบกันระหว่างพระองค์กับพระราชโอรสของพระเจ้าท้ายสระคือเจ้าฟ้าอภัยและเจ้าฟ้าปรเมศร์ อันเนื่องมาจากพระเจ้าอยู่หัวบรมโกศในขณะนั้นทรงดำรงพระอิสริยยศที่กรมพระราชวังบวรสถานมงคล มีสิทธิที่จะขึ้นครองราชสมบัติสืบต่อพระเชษฐาอย่างถูกต้อง แต่เมื่อพระเจ้าท้ายสระใกล้สวรรคตกลับตัดสินพระทัยยกราชสมบัติให้แก่เจ้าฟ้านเรนทร พระราชโอรสพระองค์ใหญ่ แต่เจ้าฟ้านเรนทรไม่รับสืบราชสมบัติเพราะเห็นว่ามีกรมพระราชวังบวรฯ ซึ่งสมควรได้สืบราชสมบัติมากกว่า พระเจ้าท้ายสระจึงยกราชสมบัติให้แก่เจ้าฟ้าอภัย (พระราชโอรสองค์รอง) เป็นเหตุให้เกิดการต่อสู้แย่งชิงราชบัลลังก์จนกลายเป็นสงครามกลางเมือง กินระยะเวลาไม่ต่ำกว่า 1 ปี
คำให้การชาวกรุงเก่า ระบุว่าภายหลังเหตุการณ์สงบแล้ว กรมพระราชวังบวรสถานมงคลจึงได้ขึ้นครองราชย์เฉลิมพระนามว่าพระมหาธรรมราชา (แต่ในบัญชีพระนามเจ้านายว่าพระเจ้าบรมราชา ) และสำเร็จโทษเจ้าฟ้าอภัย และ เจ้าฟ้าปรเมศร์
เจเดน บราวน์
เจเดน บราวน์ (Jaden Brown; เกิด 24 มกราคม 2542) นักฟุตบอลอาชีพชาวอังกฤษเล่นในตำแหน่งกองหลังให้กับ ฮัดเดอส์ฟีลด์
สมเด็จพระเจ้าอยู่หัวบรมโกศ
ปราบดาภิเษก
ในสาสน์สมเด็จ พุทธศักราช 2418 ได้มีกล่าวถึงการออกพระนาม 2 แบบ นั้นคือ
“สมเด็จพระตรีภพโลกมกุฎอุดมบรมมหิศรวรวงศ์สุริเยนทร์ นเรนทราธิบดินทราโรดม (บรม) ขัติยชาติราชวราดุล พิบุลคุณคัมภีร์วีรอนันต์ มหันตมหาจักรพรรดิศร บวรราชาธิราช นารถนายกดิลกโลกจุธานรามร นิกรอภิวันท์ อนันตบูชิตมหิทธิ นารายอนุปัติ ส (หัศ) ทิสาเรกอเนกจตุรงคพล พหลอจลสุริโยทิต อมิตเดชา เอกาทศรุทธ์อิศวร บรมนารถบรมบพิตร” และ
“สมเด็จพระบรมธาชาธิราชรามาธิบดี ศรีสรรเพชญ บรมมหาจักรพรรดิศวร ราชาธิบดี ศรีสุจริต ทศพิธธรรม์ มหันตจักร วาฬาธิเบนทร์ สุริเยนทราธิบดินทร หิริหรินทรธาดาธิบดี ศรีวิบูลยคุณอกนิฐ เมตจิตต์ รุจีตรีภูวนาทิตย์ ฤทธิพรหมเทวาดิเทพ (นฤบดินทร) ภูมินทราธิราชรัตนากาศ สมมุติวงศ์ องค์เอกาทศรุทธ์ วิสุทธิสามารถ บรมไตรโลกนาถ อาชชยาวไสย สมุทไทยดโรมันต์ อนันตคุณ วิบูลย์สุนทร ธรรมมิกราชโลก ราชาธิราช ขัติยวงศ์ องค์รามาธิบดี ตรีภูวนาพิเศษ โลกเชษฐวิสุทธ มกุฎรัตน โลกยโมฬี ศรีปทุมสุริยวงศ์ องค์พุทธางกูร (บรมบพิตร)”
พระราชกรณียกิจ
สมเด็จพระเจ้าอยู่หัวบรมโกศได้ทรงทำนุบำรุงบ้านเมืองและพระศาสนาจนกล่าวได้ว่ากรุงศรีอยุธยาในสมัยพระองค์นั้นเป็นยุคที่บ้านเมืองดี มีขุนนางคนสำคัญที่เติบโตในเวลาต่อมา ในรัชกาลของพระองค์หลายคน เช่น สมเด็จพระเจ้ากรุงธนบุรี พระบาทสมเด็จพระพุทธยอดฟ้าจุฬาโลกมหาราช เป็นต้น ในทางด้านวรรณคดี ก็มีกวีคนสำคัญ เช่น เจ้าฟ้าธรรมธิเบศไชยเชษฐ์สุริยวงศ์ เจ้าฟ้ากุณฑล และเจ้าฟ้ามงกุฎ ซึ่งเป็นพระราชโอรสและพระราชธิดา เป็นต้น
ในปี พ.ศ. 2296 พระเจ้ากีรติสิริราชสิงห์ กษัตริย์ลังกา ได้ส่งราชทูตมาขอพระมหาเถระ และคณะสงฆ์ไปช่วยฟื้นฟูพระพุทธศาสนาในลังกา ซึ่งเสื่อมโทรมลงไป สมเด็จพระเจ้าอยู่หัวบรมโกศ จึงโปรดให้ส่งคณะสมณทูตประกอบด้วยพระราชาคณะสองรูปคือพระอุบาฬีและพระอริยมุนี พร้อมคณะสงฆ์อีก 12 รูป ไปลังกา เพื่อประกอบพิธีบรรพชา อุปสมบท ให้กับชาวลังกา คณะสงฆ์คณะนี้ได้ไปตั้งสยามนิกายขึ้นในลังกา
พระอัครมเหสีและพระราชโอรสธิดา
คำให้การชาวกรุงเก่า ระบุว่าสมเด็จพระเจ้าอยู่หัวบรมโกศมีพระอัครมเหสี 3 พระองค์ พระนามพระราชโอรสธิดาที่ประสูติจากพระอัครมเหสีทั้งสามดังนี้
นอกจากนั้น สมเด็จพระเจ้าอยู่หัวบรมโกศยังมีพระราชโอรสธิดาที่ประสูติแต่พระสนมอีกรวมทั้งสิ้น 108 พระองค์ เช่น
ส่วน ''บัญชีรายพระนามพระราชวงศ์และข้าราชการสยามที่พม่าว่าจับไปได้จากกรุงศรีอยุธยา เมื่อกรุงเสียในปี พ.ศ. 2310'' ระบุรายพระนามเจ้านายว่ามีพระราชโอรส-ธิดา 24 พระองค์ในสมเด็จพระเจ้าอยู่หัวบรมโกศถูกจับไปยังพม่า ได้แก่
ในวัฒนธรรมสมัยนิยม
มีนักแสดงผู้รับบท สมเด็จพระเจ้าอยู่หัวบรมโกศ ได้แก่
ตูนแชนแนล
ตูน แชนแนล (Toon Channel) เป็นช่องการ์ตูนและรายการสำหรับเด็กของบริษัท ทรูวิชั่นส์ จำกัด ออกอากาศทางทรูวิชั่นส์ช่อง 35 (ในระบบดิจิตอล) ตามการเรียงลำดับช่องปัจจุบัน โดยการนำการ์ตูนยอดนิยมหลาย ๆ เรื่องมาแพร่ภาพ ซึ่งอาจจะรับชมมาแล้วจากช่องอื่น ๆ โดยออกอากาศตลอด 24 ชั่วโมง
ประวัติ
ช่องรายการ ตูน แชนแนล ออกอากาศเป็นครั้งในทรูวิชั่นส์ ในระบบดิจิตอล ช่อง 30 ในวันที่ 22 กรกฎาคม พ.ศ. 2553 โดยได้ฉายอย่างเป็นทางการแล้ว โดยนำรายการการ์ตูนเก่าที่ได้รับความนิยมอยู่จาก ทรู Sparkหรือทั้งการ์ตูนใหม่และเก่าที่มาแรงที่มาจากช่องอื่นๆหรือไม่เคยนำออกมาฉาย
วันที่ 15 พฤษภาคม พ.ศ. 2559 ทรูได้ยุบช่องตูนแชนแนลรวมเข้ากับช่องทรูสปาร์ก กลายเป็น 2 ช่องของทรูสปาร์ก คือ ทรูสปาร์กเพลย์ (ทรูสปาร์กเดิม) และ ทรูสปาร์กจัมพ์ (ตูนแชนแนลที่ถูกยุบ)
รูปแบบรายการ
นำเสนอรายการประเภทการ์ตูนยอดนิยมและหลากหลาย ครบครันทั้งในและต่างประเทศ โดยเน้นรายการที่มีความสนุกสนาน พร้อมด้วยสาระความรู้ ส่งเสริมจินตนาการและทักษะทุกช่วงวัย ตอบรับกลุ่มเด็กเล็กช่วงอายุ 4-12 ขวบ นอกจากนั้นยังคัดสรรและควบคุมการนำเสนอ ไม่ว่าจะ เนื้อหา ภาษา ซึ่งจะส่งเสริมการเรียนรู้ของเยาวชนนำไปสู่การพัฒนาเยาวชนอย่างถูกต้อง ซึ่งรูปแบบของรายการจะคล้ายๆ กับ ทรูสปาร์ค แต่รายการช่องนี้จะการ์ตูนเก่าที่ยังได้รับความนิยมระดับหนึ่งมาออกอากาศ
ในการออกอากาศจะออกอากาศการ์ตูนต่าง ๆ ในตอนใหม่ในเวลา 19.00 น. -22.00น. โดยวันจันทร์-พุธ วันพฤหัสบดี-ศุกร์ และวันเสาร์-อาทิตย์จะออกอากาศต่างกัน ซึ่งจะมีการนำออกอากาศ ในช่วงเวลา 22.00น. -24.00น. และวันถัดไป เวลา 00.00น. - 19.00 น.
รายการที่ออกอากาศใน ตูน แชนแนล
ส่วนใหญ่จะนำรายการที่เคยมีการออกกาศทาง ทรู สปาร์ค ไปนานแล้ว หรือมีการออกอากาศทางช่องรายการอื่น ๆ มาแล้ว แต่ยังได้รับความนิยมและสอดคล้องกับวัตถุประสงค์ของ ตูนแชนแนล ก็ได้นำมาออกอากาศซ้ำ
การ์ตูนที่เคยฉายในทรูสปาร์ค
การ์ตูนที่เคยฉายทางช่อง ทรูสปาร์ค มาแล้วนำกลับมาฉายทางช่อง ตูน แชนแนล อีกครั้ง
การ์ตูนที่นำมาจากช่องอื่น ๆ
การ์ตูนที่นำมาจากช่องอื่น หรือยังไม่ได้เคยฉายทาง ทรูสปาร์ค นำมาฉายทางช่อง ตูน แชลแนล
หัวเกรียน
กลุ่มหัวเกรียน หรือ ฝ่ายรัฐสภา (ภาษาอังกฤษ: Parliamentarians หรือ Roundhead) เป็นชื่อที่ใช้เรียกกลุ่มพิวริตันผู้สนับสนุนรัฐสภาแห่งอังกฤษระหว่างสงครามกลางเมืองอังกฤษ และเป็นผู้สนับสนุนโอลิเวอร์ ครอมเวลล์ และเป็นปฏิปักษ์ต่อสมเด็จพระเจ้าชาร์ลส์ที่ 1 แห่งอังกฤษ ครอมเวลล์ได้รับความก้าวหน้าทางการเมือง, เป็นสมาชิกของสภาสามัญชนผู้มีบทบาทสำคัญ และเป็นนายทหารผู้มีความสามารถ และในที่สุดก็แต่งตั้งตนเองเป็นเจ้าผู้พิทักษ์ ในปี ค.ศ. 1653 ฐานะทางการเมืองและทางการศาสนาของ “ฝ่ายรัฐสภา” รวมทั้งกลุ่มเพรสไบทีเรียน (Presbyterians), กลุ่มรีพับลิกันคลาสสิก (Classical republicanism), กลุ่มเลเวลเลอร์ (Levellers) และ กลุ่มอิสระทางศาสนา (Independents) ศัตรูของ “ฝ่ายรัฐสภา” คือ “ฝ่ายกษัตริย์นิยม”  ผู้สนับสนุนพระเจ้าชาร์ลส์หรือที่เรียกเล่นๆ ว่า “กลุ่มคาวาเลียร์” (Cavalier)
ที่มาและเบื้องหลัง
แต่ที่ขัดกันคือหลังจากที่อัครบาทหลวงวิลเลียม ลอดออกกฎให้นักบวชไว้ผมสั้นในปี ค.ศ. 1636 กลุ่มเพียวริตันก็หันกลับไปไว้ผมยาวตามเดิมและยิ่งยาวกว่าเดิมเพื่อเป็นการประท้วงระบบ แต่ก็ยังรู้จักกันในชื่อ “กลุ่มหัวเกรียน” การไว้ผมยาวมักจะนิยมในกลุ่มอิสระทางศาสนา และ กลุ่มเพียวริตันที่มีตำแหน่งสูงที่รวมทั้งครอมเวลล์เองโดยเฉพาะในปลายสมัยรัฐบาลผู้พิทักษ์ ขณะที่กลุ่มเพรสไบทีเรียนและทหารยังคงต่อต้านการไว้ผมยาว ในปลายสมัยกลุ่มเพียวริตันอินดีเพ็นเดนท์ใช้คำว่า “กลุ่มหัวเกรียน” เป็นทำนองเหยียดกลุ่มเพรสไบทีเรียนเพียวริตัน
นักประวัติศาสตร์จอห์น รัชเวิร์ธ (John Rushworth) ใน “Historical Collections” กล่าวว่าคำนี้เริ่มใช้เป็นครั้งแรกเมื่อวันที่ 27 ธันวาคม ค.ศ. 1641 โดยเจ้าหน้าที่ชื่อเดวิด ไฮด์ผู้ที่ระหว่างการจลาจลชักดาบออกมาแล้วตะโกนว่าจะ “เชือดคอไอ้หมาหัวเกรียนตัวไหนที่กล้าเห่ากระโชกบาทหลวง”
ประวัติ
“กลุ่มหัวเกรียน” ในที่สุดก็ได้รับชัยชนะในสงครามกลางเมืองอังกฤษครั้งที่สอง ในปี ค.ศ. 1648 ที่เป็นผลให้พระเจ้าชาร์ลส์ที่ 1 ถูกปลงพระชนม์ในปี ค.ศ. 1649 แต่การต่อสู้ก็ยังคงมีอยู่ต่อไปในไอร์แลนด์ และสกอตแลนด์ ในที่สุดครอมเวลล์ก็ได้รับชัยชนะต่อการรุกรานของสกอตแลนด์ที่ยุทธการวูสเตอร์ ในปี ค.ศ. 1651 เมื่อพระเจ้าชาร์ลส์ที่ 2 ทรงพ่ายแพ้
พานิช สัมภวคุปต์
พานิช สัมภวคุปต์ (1 เมษายน พ.ศ. 2458 – 10 ธันวาคม พ.ศ. 2535) อดีตสมาชิกสภาผู้แทนราษฎรจังหวัดเพชรบุรี 5 สมัย
ประวัติ
พานิช สัมภวคุปต์ เกิดเมื่อวันที่ 1 เมษายน พ.ศ. 2458 เป็นบุตรชายของหลวงมหาภรณ์พิทักษ์ (สำเภา สัมภวคุปต์) และ จำเนียร สัมภวคุปต์ สำเร็จการศึกษาระดับปริญญาตรี ธรรมศาสตรบัณฑิต จาก มหาวิทยาลัยธรรมศาสตร์และการเมือง สมรสครั้งแรกกับสงวน ลักษณา มีบุตร-ธิดา 3 คน และได้สมรสครั้งที่สองกับพวงแข วีระทัต มีบุตร-ธิดา 3 คน รวมมีบุตร-ธิดาทั้งสิ้น 6 คน
งานการเมือง
พานิช สัมภวคุปต์ เคยเป็นกรรมการบริหารพรรคอิสระ เมื่อปี พ.ศ. 2512 และพรรคสังคมชาตินิยม เมื่อปี พ.ศ. 2518
สมาชิกสภาผู้แทนราษฎร
พานิช สัมภวคุปต์ ได้รับการเลือกตั้งเป็นสมาชิกสภาผู้แทนราษฎรทั้งหมด 5 สมัย คือ
ถึงแก่อนิจกรรม
พานิช สัมภวคุปต์ ถึงแก่อนิจกรรมด้วยอาการหัวใจวายกระทันหัน เมื่อวันที่ 10 ธันวาคม พ.ศ. 2535 สิริอายุรวม 77 ปี มีพิธีพระราชทานเพลิงศพเมื่อวันที่ 30 สิงหาคม พ.ศ. 2536 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
เดวิด เบียร์ด
'''เดวิด เบียร์ด ''' (เกิดเมื่อวันที่ 23 ตุลาคม ค.ศ. 1973) เป็นนักวอลเลย์บอลชาวออสเตรเลีย  เคยเข้าร่วมการแข่งขันโอลิมปิกฤดูร้อนที่ซิดนีย์ประเทศออสเตรเลียในปี ค.ศ. 2000 และเอเธนส์ ประเทศกรีซในปี ค.ศ. 2004
ภาดาศักดิ์ ตันวิริยะเวชกุล
ภาดาศักดิ์ ตันวิริยะเวชกุล (เกิดเมื่อวันที่ 17 พฤษภาคม พ.ศ. 2539) ชื่อเล่น ไบร์ท เป็นนักเทเบิลเทนนิสชาวไทย สังกัดสโมสร ฟัลเคนเบิร์ก บีทีเค ในลีกอาชีพสูงสุดของประเทศสวีเดน หรือ "พินกิส ลีก" มีผลงานเป็นที่รู้จักในระดับนานาชาติ จากการคว้าเหรียญทองหญิงคู่ผสมในซีเกมส์ 2017 คู่กับ สุธาสินี เสวตรบุตร ซึ่งเป็นเหรียญทองแรกในรอบ 32 ปีของประเภทคู่ผสมไทย
ประวัติ
ภาดาศักดิ์ เกิดเมื่อวันที่ 17 พฤษภาคม พ.ศ. 2539 เป็นบุตรของ วชัย ตันวิริยะเวชกุล และ ขันธจิตร พรหมศร ภาดาศักดิ์มีพี่ชาย 1 คนชื่อ รักศักดิ์ ตันวิริยะเวชกุล (ชื่อเล่น บีม) ภาดาศักดิ์จบการศึกษาระดับประถมจากโรงเรียนถนอมพิศวิทยา และจบการศึกษาระดับปริญญาตรีจากคณะบริหารธุรกิจ สาขาการจัดการ มหาวิทยาลัยรัตนบัณฑิต ภาดาศักดิ์มีโค้ชประจำตัวคนแรกคือ ธนบูรณ์ เจริญปัญญาบูรณ์ โค้ชประจำตัวคนที่สองคือ ศรัณย์ บริรักษ์สราวุธ และโค้ชประจำตัวคนปัจจุบันคือ กรกิจ เสริมกิจเสรี ภาดาศักดิ์เริ่มเล่นกีฬาเทเบิลเทนนิสตั้งแต่อายุ 7 ขวบ ภาดาศักดิ์เป็นเยาวชนทีมชาติตั้งแต่อายุ 13 ปี และได้เข้าร่วมทีมชาติชุดใหญ่ตอนอายุ 15 ปี ภาดาศักดิ์ได้เข้าร่วมการแข่งขันโอลิมปิกเยาวชนฤดูร้อน 2010และโอลิมปิกเยาวชนฤดูร้อน 2014 รวมไปถึงเข้ารอบ 64 คนสุดท้ายในการแข่งขัน โอลิมปิกฤดูร้อน 2016 ภาดาศักดิ์มีโอกาสได้เข้าร่วมสโมสรมากมายทั้งการเล่นให้สโมสร มุงกี้ดอล ของลีก 2 ที่สวีเดน, สังกัด ซาน เซบาสเตียน เด รอส ที่สเปนและ ทีม ซาร์ ของประเทศบาห์เรน ในแข่งขันรายการ "ดับเบิ้ลยูอีเอสจี" หรือ เวสต์ เอเชีย แชมเปี้ยนชิพ ปัจจุบันภาดาศักดิ์ลงแข่งขันลีกอาชีพให้กับต้นสังกัด ฟัลเคนเบิร์ก บีทีเค ใน พินกิส ลีก ลีกเทเบิลเทนนิสอาชีพสูงสุดของประเทศสวีเดน
ชาโมลิ เรย์
ชาโมลิ เรย์ (เกิดเมื่อวันที่ 5 เมษายน ค.ศ. 1994) เป็นนักยิงธนูชาวบังกลาเทศ เคยเข้าร่วมการแข่งขันโอลิมปิกฤดูร้อน 2016 ที่รีโอเดจาเนโร ประเทศบราซิล
มาตรฐานดาว
มาตรฐานดาว (essential dignity) หมายถึง ความมีกำลังหรือความอ่อนแอของดาวเคราะห์ในแต่ละราศีซึ่งใช้ในการพยากรณ์ทางโหราศาสตร์ มาตรฐานดาวที่ใช้กันอยู่ทั่วไปมีได้แก่ เกษตร (domicile) ปรเกษตร (detriment) อุจจ์ (exaltation) และ นีจจ์ (fall) นอกจากนี้อาจจะมีอุจจาวิลาส อุจจาภิมุข ราชาโชค เทวีโชค มหาจักร จุลจักร จตุสดัย ฯลฯ ตามแต่จะได้กำหนดไว้ในตำรา
ในวิชาโหราศาสตร์ไทย นอกจากดาวเคราะห์สามารถเสวยราศีได้แล้ว ยังสามารถเสวยนวางค์ ตรียางค์ ได้อีกด้วย
ความรู้เบื้องต้น
โหราศาสตร์ไทยนิยมเขียนแผนที่ดาวเป็นรูปดวงราศีจักร มี 12 ช่อง ดังรูปด้านขวา โดยกำหนดให้ช่องบนสุดเป็นราศีเมษ จากนั้นจึงนับเวียนทวนเข็มนาฬิกา แต่ละช่องให้เป็นราศีพฤษภ, เมถุน, กรกฎ,... เรื่อยไปจนถึงราศีมีน ช่องแรกกำหนดให้ใช้สัญลักษณ์คือเลข ๐ (เลขศูนย์ไทย) ช่องถัด ๆ ไปก็ใช้เลข ๑, ๒, ๓,... ไปเรื่อย ๆ จนถึง ๑๑
แต่ละช่องของดวงด้านบนแทนราศีหนึ่งราศี ซึ่งจะมีการเขียนสัญลักษณ์แทนดาวเคราะห์แต่ละดวงเป็นเลขไทยลงไป นอกจากนี้จะมีการคำนวณลัคนา เมื่อลัคนาสถิตราศีใดแล้วก็ให้เขียนสัญลักษณ์ ล, ส หรือ ลั ลงไป สัญลักษณ์ที่ใช้แทนดาวเคราะห์มีดังนี้
เกษตร
เกษตรเป็นมาตรฐานดาวชนิดให้คุณ เกิดจาการจัดดาวเคราะห์เสวยในจักรราศี โดยยึดให้ดวงจันทร์เสวยราศีกรกฎ ในขณะที่ดวงอาทิตย์เสวยราศีสิงห์ จากนั้นจึงจัดดาวพระเคราะห์จากวงในออกไปหาวงนอกเรียงกันตามแต่ละราศีไปทางด้านขวาของวงจักรราศี ได้แก่ พุธ ศุกร์ อังคาร พฤหัสบดี เสาร์ ราหู เสร็จแล้ว จะได้เป็นดาวเกษตรเจ้าราศี หากดาวใดได้ตำแหน่งเกษตร ก็ชื่อว่ามีความหนักแน่นมั่นคงขึ้นกว่าปกติและสามารถให้คุณได้เต็มกำลัง อนึ่งบางตำราจะเขียนแทนดาวราหูในราศีกุมภ์ด้วยดาวเสาร์
ปรเกษตร
ปรเกษตร หรือ ประ เป็นมาตรฐานดาวชนิดให้โทษหรือให้คุณไม่เต็มที่ เกิดจากการสลับตำแหน่งของดาวในดวงเกษตรไปอยู่ฝั่งตรงข้าม
อุจจ์
อุจจ์ แปลว่า สูง เป็นมาตรฐานดาวประเภทให้คุณ กำหนดว่า ดวงจันทร์ ดวงอาทิตย์ ดาวศุกร์ เสวยราศีพฤษภ ราศีเมษ และราศีมีน, ดาวพฤหัสบดี ดาวอังคาร เสวยราศีกรกฎและมกร ส่วนดาวพุธ ดาวเสาร์ และดาวราหู เสวยราศีกันย์ ตุล และพิจิกตามลำดับ เมื่อดาวเคราะห์ในดวงชะตาใดได้ตำแหน่งดังกล่าว และผ่านคุณสมบัติที่เหมาะสมก็จะให้คุณแก่เจ้าของดวงชะตา
นีจจ์
นีจจ์ หรือ นีจ แปลว่า ต่ำ เป็นมาตรฐานดาวประเภทให้โทษ กำหนดขึ้นจากการสลับตำแหน่งของดาวอุจจ์ไปยังตำแหน่งตรงกันข้ามให้หมด
มาตรฐานดาวทางโหราศาสตร์ตะวันตก
มาตรฐานดาวที่มีใช้ในโหราศาสตร์ตะวันตกมีความคล้ายคลึงกับที่มีใช้ในทางโหราศาสตร์ไทย จะผิดกันก็แต่ไม่มีดาวราหูเท่านั้น นอกจากตำแหน่งตามราศีแล้ว โหราศาสตร์ตะวันตกยังได้กำหนดองศาของดาวเคราะห์ซึ่งจะได้ตำแหน่งเกษตร ดังนี้
หมายเหตุ
<references group="ม"/>
ไผ่ พงศธร
ไผ่ พงศธร (เกิด 12 มิถุนายน พ.ศ. 2525) ชื่อเล่น ไผ่ เป็นนักร้องลูกทุ่งและนักแสดงชาวไทย สังกัดค่ายแกรมมี่โกลด์ เจ้าของฉายา “หนุ่มตามฝันจากบ้านไกล“ เขาอยู่ในวงการบันเทิงมาแล้ว 18 ปี และเป็นนักฟุตบอลให้กับสโมสรฟุตบอลยโสธร ในไทยลีก3
ประวัติ
พงศธร มีชื่อจริงว่า ประยูร ศรีจันทร์ เป็นบุตรของนางบุญทัน และนายหมุน ศรีจันทร์ (เสียชีวิตแล้ว) และมีพี่สาวชื่อว่า นางเจยูร ศรีจันทร์ ที่บ้านสร้างแต้ ตำบลโพนงาม อำเภอกุดชุม จังหวัดยโสธร ไผ่มีพี่น้องทั้งหมด 4 คน โดยเป็นลูกชายคนสุดท้องและมีพี่สาวอีก 3 คน